Спачатку мы хацелі выбраць аднаго лепшага выкладчыка ва ўсім універсітэце. Аднак зразумелі, што ёсць рызыка атрымаць непраўдзівыя вынікі: педагог можа перамагчы дзякуючы таму, што яго добра ведаюць на ўсіх факультэтах, як, напрыклад, выкладчыкаў вышэйшай матэматыкі ці гісторыі Беларусі. Таму было прынята рашэнне выбіраць лепшага выкладчыка на кожным факультэце— адзначыла Крысціна Розум, старшыня пярвічнай прафсаюзнай арганізацыі студэнтаў БДТУ. 